Lango (anatomio)

Lango estas organo, kiu havas surfacon kun multe da gusto-sentemaj punktetoj.
Ĝi konsistas precipe el muskoloj. Unuj kapabligas ŝanĝi la pozicion de la lango en la buŝo. Aliaj kapabligas ŝanĝi la formon. La lango estas la plej movebla organo, kies movoj estas tamen limigataj de ĝia langa frenulo lokata sube.

 Homa lango 
La homa lango estas organo, kiu estas mola kaj tre movebla. Ĝi situas en la buŝo kaj estas necesa por engluti la manĝojn, ĝi helpas dum maĉado kaj purigado de la dentaro.

Laŭ kredo kaŭzita de mistraduko far Edwin Boring Edwin Boring en Vikidatumoj de germana artikoloHänig, D.P., 1901. Zur Psychophysik des Geschmackssinnes. Philosophische Studien, 17: 576-623., oni priskribis langan mapon laŭ kiu la kvar diversaj tiam konataj gustoj (nun oni konsideras ke ekzistas kvinJ. Chandrashekar et al., The receptors and cells for mammalian taste, Nature 444, 288 (2006) citata sur le blogo sciencetonnante (Lokado de la gustoj sur la lango kaj en la cerbo)) estus sentataj en apartaj regionoj. Estis poste pruvite ke tiu priskribo estas malvera. Ekzistas apartaj papiloj (kaliciforma, fungoforma, fadenforma kaj korolforma) troveblaj en precizaj lokoj sur la lango kaj ankaŭ en aliaj partoj de la buŝinterno. Tamen ĉiu aparta papilo ne havas rolon por senti apartan guston. Gustoj estas sentataj de gustosentaj ĉeloj troveblaj en poroj troveblaj ĉie sur la lango.

La lango ankaŭ ludas gravan rolon en la kapablo paroli.

Lango estas organo, kiu kapabligas gustumadon: unu el la kvin sensoj.

 Langa mapo 
Laŭ la langa mapo, kiun oni priskribis dum jardekoj, kaj montriĝis malvera ekde 2006, la diversaj gustoj havus siajn specifajn lokojn sur la lango: la gusto-sentemaj punktetoj troviĝus tie:
 dolĉa gusto: la pinto
 amara gusto: malantaŭa parto
 acida gusto: flankoj
 sala gusto: flankoj proksime al la pinto.

 Referencoj 

 Vidu ankaŭ 
eta|Homa lango kun traborado
 Buŝo
 Buŝa kancero
 Homa anatomio

 Eksteraj ligiloj 

 Detala skemo de la lango  

Kategorio:Besta anatomio
Kategorio:Buŝo